**Voluntar Ajungem MARI pentru copiii din centrele de plasament**

**Poți salva vieți, chiar dacă nu știi să operezi pe cord deschis. Copiii din centrele de plasament au nevoie de tine ca de aer. Te vrem în echipa de voluntari Ajungem MARI! Avem nevoie de 1.600 de #OamenicuInimaMARE din București și din țară - experți în Bine, și juniori, și seniori, care să le ofere copiilor și tinerilor din centrele de plasament 2 ore pe săptămână și șansa unui viitor bun.**

**Responsabilitățile „jobului”:**

Sunt peste 45.000 de copii şi tineri aflaţi în sistemul de protecţie în România. Aproximativ 9.000 de copii intră în sistem în fiecare an, ca urmare a abandonului sau a diverselor tragedii care le lovesc familiile, iar cei mai mulţi dintre ei au suferit traume emoţionale ce au nevoie de multă muncă și ajutor pentru a putea fi depăşite.

Este nevoie de mult… dar totuşi de puţin ca să schimbi lumea unui astfel de copil. De 8 ani, Ajungem MARI, programul desfășurat de Asociația Lindenfeld,  aduce o schimbare semnificativă şi vizibilă în vieţile a mii de copii aflaţi în sistemul de protecţie. De 8 ani de zile voluntarii Ajungem MARI îi învaţă pe copii să fie cea mai bună versiune a lor, îi pregătesc pentru o viață independentă în momentul în care părăsesc sistemul de protecție, fac cu ei teme, meditații, merg cu ei în excursii și tabere şi exersează bunătatea zi de zi.

**Ce îți oferim:**

* Șansa de a ieși cu adevărat din zona de confort, multe provocări. Acces la ceva ce nu găsești în cercul tău de prieteni și cunoștințe.
* Impact pe bune. Ocazia de a îți pune în practică ideile (care nu rămân doar în prezentări frumoase).
* Oportunitatea de a învăța continuu, de a deveni cea mai bună versiune a ta.
* Dezvoltare personală, traininguri plătite de „companie”
* Team-buildinguri și „party-uri” de firmă de la unicornul magic.
* Cei mai buni „colegi” cu care să faci treabă.
* Salariu foarte bun, motivant, chiar 0! :)) Avem de toate, așa că pregătește-ți „CV-ul”!

**Termen limită:** Aplică până pe 20 septembrie și hai să facem treabă BUNĂ împreună! Copiii te așteaptă! Aplică aici: [**www.ajungemmari.ro**](http://www.ajungemmari.ro)

**Despre Ajungem MARI**

Ajungem MARI este unicul program naţional care susţine pe termen lung educaţia copiilor şi tinerilor instituţionalizaţi şi din medii defavorizate. Sunt peste 3.000 de copii sprijiniţi de voluntarii organizaţiei, în Bucureşti şi 24 de judeţe din ţară. Programul educaţional Ajungem MARI a primit în 2016 o recomandare din partea Ministerului Muncii pentru a fi implementat în sprijinul a cât mai mulți copii vulnerabili din țară. Mai multe informații despre organizație și proiectele desfășurate puteți citi aici pe [www.ajungemmari.ro](http://www.ajungemmari.ro/).